Sani Abdullahi Shinkafi, ɗan siyasan Nijeriya ne kuma mai ba shi shawara na musamman a kan harkokin gwamnatocin jihar Zamfara, Bello Matawalle . Ya taba zama sakatare na kasa na All Progressives Grand Alliance . An haifi Shinkafi a garin Shinkafi, karamar hukumar Shinkafi, jihar Zamfara . Daga shekara ta 1976 zuwa shekara ta 1982, ya tafi makarantar firamare ta garin Shinkafi, a jihar Zamfara, kafin ya wuce makarantar sakandaren gwamnati, Gwadabawa, jihar Sokoto inda ya yi karatu daga shekara ta 1982 zuwa shekara ta 1988. Ya tafi Makarantar Fasaha ta Sakkwato sannan daga baya ya wuce Makarantar Nazarin Gudanarwa, Birnin Kebbi, Jihar Kebbi a cikin shekara ta 1991 kuma ya sami difloma ta kasa a harkokin kasuwanci. A shekara ta 1998, Shinkafi ya sami babbar difloma ta kasa a fannin lissafi da kudi daga Makarantar Akawu da Karatu ta Jos, Jos. Ya samu difloma a fannin ilimi a kwalejin koyar da malamai ta kasa, a jihar Kaduna a shekara ta 2008, kafin ya samu digiri na biyu a bangaren ayyukan gwamnati daga Jami’ar Jihar Nasarawa .